Държавен вестник, бр. 41, 2025 г., стр. 7

БРОЙ  41	
Д Ъ Р Ж А В Е Н  В Е С Т Н И К 	
СТР.  7  
за зоните за ускорено внедряване на енергия 
от възобновяеми източници, защото с оглед 
техните характеристики, строгите правила по 
определянето им и съпътстващи мерки те „се 
ползват от презумпция, че нямат значително 
въздействие върху околната среда“ (съобра­
жения 33 и 36 от преамбюла на Директива 
2023/2413). Необоснованото разширяване на 
обхвата на това ограничение спрямо други 
зони не отговаря на духа и основната цел за 
изготвяне на директивата, а именно защита 
на околната среда (съображение 2 от преам­
бюла на Директива 2023/2413). По този начин 
Законът за изменение и допълнение на ЗЕВИ 
не просто не транспонира коректно директива 
на Европейския съюз, а въвежда разпоредби, 
които є противоречат.
Подобно ограничаване на обхвата на еко­
логичната оценка и оценката на въздействието 
върху околната среда е изведено и по повод 
предприемане на модернизация на обект за 
производство на електрическа енергия от 
възобновяеми източници (§ 9 относно чл. 26а, 
ал. 4 ЗЕВИ). Не е целесъобразно да се извърш­
ва заобикаляне на процедури за проверка и 
оценка, без в закона да са включени гаранци­
ите, предвидени в директивите за ускоряване 
на процедурата за издаване на разрешения 
за модернизиране (чл. 1, т. 7 от Директива 
2023/2413 във връзка с изменение на чл. 16в 
от Директива 2018/2001 и съображения 40 и 
41 от преамбюла на Директива 2023/2413).
Вече съм отбелязвал нееднократно, че 
грижата за околната среда е сред основните 
начала на нашата Конституция и посредством 
нея се гарантират редица други основни права 
(Указ № 175/2017; Указ № 124/2024). Законода­
телят е задължен както да не ограничава по 
какъвто и да е начин интензитета на защитата 
на правото на опазване и възпроизводство 
на околната среда, така и разумното използ­
ване на природните богатства и ресурсите 
на страната. 
4. Заобикаляне на принципа за свободна 
конкуренция
С § 19 и 27 са предвидени преференциални 
условия при сключване на сделки и поръч­
ки, една от страните по които е публично 
предприятие или негово дъщерно дружество. 
Предприятията, по повод на които могат да 
се приложат облекченията по § 19, са такива, 
„в които държавата или общината контролира 
всички акции с право на глас“. 
Двата параграфа водят до неприлагане на 
процедури, уредени в Закона за обществените 
поръчки за възлагане на доставки, услуги и 
строителство (съгласно § 19), и процедури, 
уредени в чл. 19, ал. 1 в Закона за държавната 
собственост за отдаване под наем на части 
от имоти – публична държавна собственост 
(съгласно § 27 относно чл. 16, ал. 2 от Закона 
за държавната собственост). Това заобика­
ляне на нормативни актове само по себе 
си представлява държавна помощ, която е 
в нарушение на разпоредби на Договора за 
функциониране на Европейския съюз (ДФЕС). 
Според член 107, пар. 1 ДФЕС несъвмес­
тима с вътрешния пазар е „всяка помощ, 
предоставена от държава членка или чрез 
ресурси на държава членка, под каквато и да 
било форма, която нарушава или заплашва 
да наруши конкуренцията чрез поставяне в 
по-благоприятно положение на определени 
предприятия или производството на някои 
стоки“. Преференциалните условия и техните 
адресати по § 19 и 27 не влизат и в кръга от 
изключения, посочващи хипотези на държавна 
помощ, чието предоставяне е съвместимо с 
вътрешния пазар (чл. 107, пар. 2 и 3 ДФЕС). 
Същевременно в съображение 1 от преам­
бюла на Директива 2014/25/ЕС се поддържа, 
че „е целесъобразно да се запазят правилата 
за възлагането на поръчки от страна на възло­
жители, извършващи дейност в секторите на 
[….] енергетиката [….], тъй като националните 
органи продължават да имат възможността 
да оказват влияние върху поведението на тези 
възложители, включително чрез участие в 
техния капитал и представителство в техните 
административни, управленски или надзорни 
органи. Друга причина за продължаване на 
регулирането на поръчките в тези сектори е 
затвореният характер на пазарите, в които 
извършват дейност възложителите в тези 
сектори, поради съществуването на специални 
или изключителни права, предоставени от 
държавите членки във връзка с доставянето, 
осигуряването или експлоатацията на мрежите 
за предоставяне на съответната услуга.“
В допълнение към споменатото, в ЗИД 
ЗЕВИ няма включени правила, които да га­
рантират, че предвидените преференции няма 
да се прилагат и към свързани поръчки, които 
облагодетелстваното публично предприятие 
може да сключи с работници, които да из­
вършват строително-монтажни дейности, към 
поръчки за доставка на строителни материали 
или други.
Уважаеми народни представители,
Въз основа на изложените мотиви упраж­
нявам правото си по чл. 101, ал. 1 от Кон­
ституцията на Република България да върна 
за ново обсъждане § 4, т. 1, § 6, § 7 относно 
чл. 25б, ал. 3, § 8, т. 6, § 9, § 19 и § 27 от За­
кона за изменение и допълнение на Закона за 
енергията от възобновяеми източници, приет 
от 51-вото Народно събрание на 8 май 2025 г.
Президент на Републиката: 
Румен Радев
2818